Read in English . Il-Partit Nazzjonalista (PN) ressaq ilment mal-Awtorità tax-Xandir li fil-bulettin tat-8pm tat-18 ta' Jannar 2021 ma saritx referenza għall- kawża li qed tinstema' fil-Qorti dwar il-bejgħ ta' tliet sptarijiet pubbliċi. Fi stqarrija, il-PN spjega li l-ilment tressaq mis-Segretarju Ġenerali tal-Partit, Francis Zammit Dimech. Il-partit kompla jgħid li l-kawża ma ssemmietx minkejja li kompliet tinstemax dakinhar tat-18 ta' Jannar. Fl-istess kawża xehed l-eks Prim Ministru Joseph Muscat. Il-PN qal ukoll li TVM naqas milli jxandar l-istqarrija tal-PN maħruġa fl-istess jum mill-eks Kap tal-PN Adrian Delia dwar l-istess suġġett. Il-PN qal li dan in-nuqqas ħoloq ħoloq sitwazzjoni ta' nuqqas ta' imparzjalità mill-istazzjon nazzjonali u żbilanċ kontra l-PN "dwar ħaġa li hija ta' kontroversja politika kurrenti". Aqra fuq is-seduta hawnhekk Filmati: "Il-Gvern ma kienx qed ifittex kumpanija oħra minflok Vitals" – Joseph Muscat Fis-seduta tat-18 ta' Jannar xehed Muscat. Il-każ huwa kontra Muscat bħala eks PM, kontra l-kumpanija Vitals Global Healthcare, l-Avukat Ġenerali u uffiċjali pubbliċi oħra, u l-għan tiegħu hu li jitħassar il-kuntratt li bih il-Gvern għadda tliet sptarijiet pubbliċi lil Vitals. Xi spikka mix-xhieda ta' Muscat? Muscat insista li l-isptarijiet qegħdin b'ċens temporanju, u għalhekk għadhom tal-Gvern u tal-Maltin Qal li d-deċiżjoni biex tinħareġ sejħa għall-offerti pproponieha hu u ġiet approvata mill-Kabinett; l-eks Ministru Edward Scicluna kien xehed li din ma tressqitx għall-kunsiderazzjoni tal-Kabinett Muscat insista li l-Gvern ta €64,000 lil Vitals kuljum, u mhux €200,000 Saħaq li l-Vitals kellha r-rekwiżiti kollha biex tikkwalifika Qabeż għall-eks Ministru Konrad Mizzi billi qal li dan m'għamilx xi ħaġa li ma kellhiex l-approvazzjoni tal-Kabinett Qal ukoll li l-Gvern ma kienx qed ifittex kumpanija oħra minflok Vitals Fil-qorti saħnet il-qiegħa bejn Muscat u Delia; l-Imħallef ċanfarhom u qalilhom li mhumiex qegħdin fuq Xarabank. .td_uid_3_600a76250763c_rand.td-a-rec-img{text-align:left}.td_uid_3_600a76250763c_rand.td-a-rec-img img{margin:0 auto 0 0}